The Game (άλμπουμ των Queen)

The Game είναι ο τίτλος του όγδοου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 30 Ιουνίου του 1980 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".Elektra Records Official Website

Ιστορία του άλμπουμ
Ηχογράφηση
Μετά τη μέτρια αποδοχή του κοινού και των ΜΜΕ για το "Jazz", το συγκρότημα διέκοψε τη συνεργασία του με τον παραγωγό Ρόι Τόμας Μπέικερ, δουλεύοντας πλέον με τον Ρέινολντ Μακ, πρώην συνεργάτη των Electric Light Orchestra στα "Musicland Studios" του Μονάχου.Reinhold Mack: ELO, Queen, Black Sabbath & T. Rex Η εκτός Βρετανίας ηχογράφηση του δίσκου είχε σκοπό την αποφυγή της βαριάς φορολογίας της πατρίδας τους. Το συγκρότημα πραγματοποίησε τις αρχικές του ηχογραφήσεις το καλοκαίρι του 1979, δημιουργώντας τα "Coming Soon", "Sail Away Sweet Sister", "Save Me" και "Crazy Little Thing Called Love". Ο νέος παραγωγός ήταν πρόθυμος να ασχοληθεί με πιο πειραματικές μεθόδους, σε αντίθεση με τον Μπέικερ. Οι Queen διέκοψαν την πρώτη αυτή περίοδο ηχογραφήσεων για να προετοιμαστούν για την επερχόμενη βρετανική τους περιοδεία.

Τα "Crazy Little Thing Called Love" και "Save Me" συμπεριλήφθηκαν στο ρεπερτόριο του συγκροτήματος και αποτέλεσαν τα πρώτα δύο σινγκλ των Queen, τα οποία εκδόθηκαν τον Οκτώβριο του 1979 και τον Ιανουάριο του 1980, αντίστοιχα. Το πρώτο εκ των δύο γνώρισε πολύ μεγάλη επιτυχία, σκαρφαλώνοντας στη δεύτερη θέση των τσαρτ της πατρίδας τους και αποτέλεσε το πρώτο # 1 τραγούδι τους για τις Ηνωμένες Πολιτείες, ενώ το "Save Me" κυκλοφόρησε μόνο στην Ευρώπη και έφθασε μέχρι την ενδέκατη θέση στο Ηνωμένο Βασίλειο και το Top-10 στην Ολλανδία, την Ιρλανδία και τη Νορβηγία.

Το συγκρότημα επανήλθε στο στούντιο τον Φεβρουάριο του 1980 με πολλές νέες ιδέες, με τον Ρότζερ Τέιλορ να αναφέρει ότι είχαν συνθέσει συνολικά σαράντα νέα κομμάτια. Παρ' όλα αυτά, μόλις δέκα εξ αυτών συμπεριλήφθηκαν στην τελική κοπή του δίσκου, με τη συνολική διάρκεια να ξεπερνάει μόλις τα 35 λεπτά. Εκτός των δύο προαναφερθέντων σινγκλ, οκτώ νέες συνθέσεις έκαναν την εμφάνιση τους στον δίσκο, με ένα γνωστό τραγούδι που έμεινε εκτός να είναι το "A Human Body" του Ρότζερ Τέιλορ λόγω του ό,τι ήταν υπερβολικά μελωδικό και κυκλοφόρησε στη δεύτερη πλευρά του σινγκλ του "Play The Game", τον Μάιο του 1980.Queen - Play The Game (Vinyl) at Discogs Κατά την ίδια διαδικασία, ηχογραφήθηκε το κομμάτι "Soul Brother", το οποίο κυκλοφόρησε ως b-side του σινγκλ "Under Pressure", τον Οκτώβριο του 1981.Queen & David Bowie - Under Pressure at Discogs

Αλλαγή
Το άλμπουμ αποτελείται κυρίως από ρυθμικά κομμάτια, σε αντίθεση με τους προηγούμενους δίσκους τους που αποτελούνταν από μεγάλα σε διάρκεια, progressive τραγούδια. Τα τύμπανα και το μπάσο ανέβηκαν στην τελική μίξη, ενώ οι κιθάρες παρέμειναν κυρίως στον ρυθμό με λίγα σόλο, εκμηδενίζοντας τις πολύπλοκες ενορχηστρώσεις για τις οποίες φημίζονταν το συγκρότημα κατά τη δεκαετία του '70. Επίσης, για πρώτη φορά μπήκαν στον ήχο τους τα συνθεσάιζερ, τα οποία χρησιμοποιήθηκαν σε κομμάτια όπως τα "Play The Game", "Rock It (Prime Jive)", "Sail Away Sweet Sister", "Coming Soon" και "Save Me", ενώ παράλληλα στις φωτογραφίες των μελών του σχήματος ο Φρέντι Μέρκιουρι εμφανιζόταν για πρώτη φορά με το διάσημο μουστάκι του.

Εμπορική επιτυχία
Παρά τις αναβολές στην ηχογράφηση και την κυκλοφορία του άλμπουμ, γνώρισε μεγάλη επιτυχία ανεβαίνοντας στην κορυφή του καταλόγου επιτυχιών και στις δύο πλευρές του Ατλαντικού, ενώ τα σινγκλ του, επίσης ανέβηκαν σε υψηλές θέσεις των τσαρτ, ανεβαίνοντας και τα τέσσερα στο βρετανικό Top-20, ενώ τα "Crazy Little Thing Called Love" και "Another One Bites The Dust" ανέβηκαν στο # 1 του Billboard των Ηνωμένων Πολιτειών.

Ο δίσκος βραβεύθηκε ως χρυσός στην Αυστρία, τη Γερμανία, την Ολλανδία και τη Μεγάλη Βρετανία, έγινε πλατινένιος στην Πολωνία και τετραπλά πλατινένιος στις Ηνωμένες Πολιτείες, ενώ το σινγκλ του "Another One Bites the Dust" έγινε πλατινένιο από την RIAA στις ΗΠΑ.

Οι κριτικές για το "The Game" υπήρξαν θετικές, με το "AllMusic" να το βαθμολογεί με 4,5 / 5 αστέρια, η "The Guardian" με 4 / 5,Queen: Jazz; The Game; Flash Gordon; Hot Space – review το "Sputnik Music" με μέσο όρο βαθμολογιών 3,7 / 5 και το "Record Mirror" με 4 / 5.Queen - 06-21-1980 - The Game - Record Mirror

Τραγούδια του δίσκου

Θέσεις τσαρτ
The Game (άλμπουμ)

Επίσημη κυκλοφορία: 30 Ιουνίου 1980
ΧώραΘέση Ηνωμένο Βασίλειο Queen | full Official Chart History | Official Charts Company  1 Ηνωμένες Πολιτείες   1 Καναδάς   1 Ολλανδία Discografie Queen - dutchcharts.nl  1 Γερμανία Suche - Offizielle Deutsche Charts  2 Νορβηγία norwegiancharts.com - Queen Discography  2 Αυστρία Discographie Queen - austriancharts.at  5 Σουηδία swedishcharts.com - Discography Queen  7 Ιταλία Hit Parade Italia - ALBUM 1982  10 Νέα Ζηλανδία   11Crazy Little Thing Called Love (σινγκλ)

Επίσημη κυκλοφορία: 5 Οκτωβρίου 1979
ΧώραΘέση Ηνωμένες Πολιτείες   1 Ολλανδία   1 Ηνωμένο Βασίλειο   2 Ιρλανδία Search the Charts - The Irish Charts - All there is to know  2 Νέα Ζηλανδία   2 Βέλγιο ultratop.be - Queen  3 Ελβετία Queen - hitparade.ch  5 Νορβηγία   8 Αυστρία   9 Γερμανία   13

Save Me (σινγκλ)

Επίσημη κυκλοφορία: 25 Ιανουαρίου 1980
ΧώραΘέση Ολλανδία   6 Νορβηγία   7 Ιρλανδία   8 Γαλλία lescharts.com - Discographie Queen  10 Ηνωμένο Βασίλειο   11 Βέλγιο   13 Γερμανία   42Play the Game (σινγκλ)

Επίσημη κυκλοφορία: 30 Μαΐου 1980
ΧώραΘέση Νορβηγία   6 Ελβετία   8 Ιρλανδία   9 Ηνωμένο Βασίλειο   14 Βέλγιο   25 Γερμανία   40 Ηνωμένες Πολιτείες   42

Another One Bites the Dust (σινγκλ)

Επίσημη κυκλοφορία: 22 Αυγούστου 1980
ΧώραΘέση Ηνωμένες Πολιτείες   1 Νέα Ζηλανδία   2 Ιρλανδία   4 Γερμανία   6 Αυστρία   6 Ηνωμένο Βασίλειο   7 Ελβετία   8 Βέλγιο   9 Ολλανδία   11 Σουηδία   12 Γαλλία   24

Βραβεία
The Game (άλμπουμ)
 Ηνωμένο Βασίλειο (BPI Certification): Χρυσός 
 Γερμανία (BVMI Certification): Χρυσός Bundesverband Musikindustrie: Gold-/Platin-Datenbank
 Ολλανδία (NVPI Certification): Χρυσός 
 Αυστρία (IFPI Certification): Χρυσός Gold & Platin - IFPI Austria
 Πολωνία (ZPAV Certification): Πλατινένιος 
 Ηνωμένες Πολιτείες (RIAA Certification): 4 x πλατινένιος Gold & Platinum - RIAAAnother One Bites the Dust (σινγκλ)
 Ηνωμένες Πολιτείες (RIAA Certification): Πλατινένιος 

Οι μουσικοί των Queen
Οι μουσικοί οι οποίοι ηχογράφησαν το "The Game" ήταν οι εξής:

 Φρέντι Μέρκιουρι - φωνητικά, πιάνο, πλήκτρα, κιθάρα
 Μπράιαν Μέι - κιθάρα, φωνητικά, πιάνο, πλήκτρα
 Τζον Ντίκον - μπάσο, κιθάρα, πιάνο
 Ρότζερ Τέιλορ - τύμπανα, κρουστά, φωνητικά, κιθάρα, πλήκτρα

Παραπομπές

Πηγές
 The Game - Queen | Songs, Reviews, Credits | AllMusic
 Queen - The Game (album review ) | Sputnikmusic
 Queen The Game Album Review | Rolling Stone

Κατηγορία:Δισκογραφία των Queen
Κατηγορία:Άλμπουμ του 1980